JY LEES NOU Bond-akteur kook as pa, maar nou's daar abbasak-drama
Toe Daniel Craig onlangs sy pasgebore baba vashou, het hy glad nie soos die sjarmante James Bond gelyk nie – eerder asof hy ’n wodka-martini kort.
Die 50-jarige akteur het soos ’n raakvatpa gelyk terwyl hy en sy vrou, die Disobedience-ster Rachel Weisz (48), deur die JFK-lughawe in New York stap.
Maar gemeet aan sy verslonste voorkoms en moeë uitdrukking is dit selfs moeiliker om ’n nuwe pa te wees as om die wêreld van Spectre te red.
A post shared by Daniel Craig's fan club (@lovelydanielcraig) on Oct 24, 2018 at 6:28am PDT
Hul babadogter, wie se naam nog nie bekendgemaak is nie, is hul eerste kind saam, maar albei het kinders uit vorige verhoudings. Daniel het ’n 26-jarige dogter, Ella, by die aktrise Fiona Loudon (49) en Rachel ’n 12-jarige seun, Henry, by die regisseur Darren Aronofsky (49).
A post shared by Daniel Craig ?? (@theofficial_daniel_craig) on Aug 31, 2018 at 10:02pm PDT
Daniel is sedert sy dogter se geboorte einde Augustus ’n betrokke pa.
Hy het hom juis daarom onlangs midde-in een van die omstrede Britse geselsprogramaambieder Piers Morgan se tirades bevind nadat hy die kleinding in ’n abbasak gedra het.
A new picture of Daniel with his little girl. ??
A post shared by Daniel Craig (@danielcraigofficialfans) on Oct 21, 2018 at 4:03am PDT
“James Bond sal nooit ’n abbasak gebruik nie,” het Piers (53) oor die fiktiewe spioen beweer en die akteur “ontman” genoem. Terwyl Daniel oor die saak stilgebly het, het Piers baie teenkanting in die sosiale media gekry.
Selfs die Captain America: The Winter Soldier-ster Chris Evans (37) het sy mening gelug en gesê die aanbieder is “onseker van sy eie manlikheid”.
Ons stem saam met Chris...
Meer oor: rachel weisz| daniel craig| geboorte| baba| paartjie| verhouding| akteur
Die naam is Bond . . . baba Bond!
Doeke ruil en pajamadril wag op 007 - en dit op 50!
Hollywood: Watter akteurs maak die meeste geld?
Daniel Craig en Rachel Weisz in die wolke oor baba